Nezaposlenost u Americi još uvijek teško breme
Milioni Amerikanaca će uskoro prestati primati nadoknade za nezaposlenost ukoliko Kongres ne produži period njihovog trajanja. Milioni A
Stotine hiljada Amerikanaca će krajem ove sedmice prestati primati nadoknade za nezaposlenost, a milioni drugih na kraju ove godine ukoliko Kongres ne produži period njihovog trajanja. Nadoknade su namjenjene da ljudima koji ostanu bez posla osiguraju dovoljno novca za osnovne potrebe dok taže novi posao. Kongres je u više navrata produžio trajanje tih isplata usred velike stope nezaposlenosti, ali novo produženje nije sigurno. Više od godinu dana, dok traje usporeni oporavak ekonomije, stopa nezaposlenosti u Americi se kreće oko 10 procenata. Milioni Amerikanaca su bez posla godinu dana ili duže, prolazeći kroz financijsku, ali i emocionalnu krizu. U Pennsylvaniji, nezaposleni trgovinski menager Gregg Rosen je smanjio troškove na svemu od hrane do lijekova i više nije u prilici da pomogne svojoj oboljeloj majci. "To me uništava", kaže on. Mnogi su frustrirani dok čekaju na posao. "Svakog dana tražim posao, i još uvijek nisma ništa našao", kaže jedan od nezaposlenih. Predsjednik Barack Obama stalno vrši pritisak na Kongres da produži federalne nadoknade za nezaposlenost: "Mi imamo obavezu da im pomognemo da mogu izdržavati svoje porodice dok traže drugi posao." Ali na Capitol Hillu se pripremaju da ponove julsku borbu kada su se Republikanci usprotivili novom produženju ukoliko se negdje drugdje ne smanji federalna potrošnja u istom iznosu. Republikanski kongresmen iz Louisiane Charles Boustany: "Pred nama je deveto produženje nadoknada za nezaposlenost od sredine 2008. godine. I sa izuzetkom samo jednog, proteklog novembra, ni jedno drugo produženje nije plaćeno. Tako da je dodato 135 milijardi dolara našem ukupnom dugu od 14 hiljada milijardi." Analitičari ukazuju da su nadoknade za nezaposlenost predvidjene na kraće vrijeme, ali težina recesije i spori opravak ekonomije su mnoge Amerikance prisilili da se na to oslone duži period. Ekonomista i bivši zvaničnik Ministarstva finansija, Eric Toder: "Neki smatraju da ljudi neće tražiti posao ako im date velikodušne nadoknade za nezaposlenost. Ali mislim da nezaposlenost od oko 10 procenata nije zbog toga što ljudi ne traže posao, nego zbog toga što posla nema." Toder, uz to, dodaje da nezaposleni sve nadoknade koje prime potroše i samim time podstiču ekonomiju u cjelini. Produženje nadoknada za nezaposlenost je jedan od brojnih ciljeva koje Demokrati nastoje postići u Kongresu do kraja godine. Očekuje se da će to vjeovatno proći u Zastupničkom domu, ali je pod upitnikom u Senatu gdje Republikanci mogu koristiti proceduralne mjere da blokiraju glasanje. Neki od nezaposlenih su u prošlosti organizirali proteste kako bi podstakli produžavanje prava na nadoknade i kažu da su to spremni ponoviti, čak i po cijenu vlastitog ponosa. "Znate ja na ovo nisam navikla. Ne želim da molim ljude", kaže nezaposlena radnica. Večina ekonomsita predvidja da će stopa nezaposlenosti u narednim mjesecima ostati iznad 9 procenata.